Jita - jitar kafa sabuwar jam'iyya: Atiku ya yi bayani a kan haduwarsa da Tinubu, Osinbajo da Kyari ▷ Legit.ng
Jita - jitar kafa sabuwar jam'iyya: Atiku ya yi bayani a kan haduwarsa da Tinubu, Osinbajo da Kyari
4 months ago 7446 views by Naziru Dalha Taura
Tsohon mataimakin shugaban kasa, Atiku Abubakar, ya yi karin haske a kan haduwarsa da jagoran jam'iyyar APC na kasa, Asiwaju Bola Tinubu, mataimakin shugaban kasa, Farfesa Yemi Osinbajo, da shugaban ma'aikatan fadar shugaban kasa, Abba Kyari, a Abuja ranar Asabar.
A cewar Atiku, haduwar tasu bata da nasaba, ta kusa ko ta nesa, da siyasa, kawai sun hadu ne a wurin daurin aure.
A ranar Asabar ne shugaban hukumar yaki da rashawa na farko, Nuhu Ribadu a ranar Asabar ya hada manyan 'yan siyasan kasar Najeriya a karkashin inuwa daya.
Dukkansu sun hadu ne masallacin An-Nur dake Abuja a yayin shagalin bikin dan Nuhu Ribadu, Mahmud da matarsa, Amina Aliyu Isma'ila.
An hangi Atiku, dan takarar shugaban kasa a jam'iyyar PDP a zaben 2019, yana hira cikin raha da manyan 'ya'yan jam'iyyar APC yayin halartar daurin auren.
Manyan 'yan siyasan da suka samu halartar wajen bikin sun hada da tsohon mataimakin shugaban kasa kuma dan takarar jam'iyyar PDP, Alhaji Atiku Abubakar, mataimakin shugaban kasa Yemi Osinbajo, jigon jam'iyyar APC Asiwaju Bola Tinubu.
Atiku da Tinubu
Jaridar ripplesnigeria.com ta rawaito cewa wanna shine karo na biyu da aka ga Tinubu da Atiku tare a 'yan kwanakin baya bayan nan.
Da yake magana ta hannun mai taimaka masa a bangaren yada labarai, Paul Ibe, Atiku ya yi watsi da rade - radin da ake yi a kan cewa haduwar tasu tana da nasaba da kulle - kulle irin na siyasa.
DUBA WANNAN: Rayuwa Wani tsohon gwamna na kwance da shanyewar barin jiki, yana neman kudin magani
Ya kara da cewa ba wani sabon abu bane ga manyan 'yan siyasa da 'yan kasuwar dake kasar nan su halarci daurin da ko diyar wanin babba a kasar nan, kamar yadda dukkan manyan kasar nan suka halarci daurin auren dan Atiku da aka yi a Masallacin Sultan Bello dake Kaduna a ranar 14 ga watan Disamba, 2019.
Sauran jiga-jigan da suka halarci taron daurin auren dan Ribadu sun hada da gwamnan jihar Katsina, Aminu Masari, tsohon gwamnan jihar Sokoto, Aliyu Wamako, tsohon gwamnan jihar Ogun, Sanata Ibikunle Amosun da kuma lauya mai rajin kare hakkin bil Adama, Femi Falana.
Bola Tinubu Latest NewsAtiku Abubakar Latest NewsYemi OsinbajoHausa NewsAbuja Latest News
an hour ago 9466 views
an hour ago 39287 views
5 hours ago 15364 views
an hour ago 16946 views
27 minutes ago 1710 views
20 hours ago 25510 views
56 minutes ago 1003 views
‘Yaradua da wasu tsofaffin Gwamnonin farar hula 5 da yanzu duk sun mutu